From: prabhu@amelia.nas.nasa.gov (Dinesh K. Prabhu)
Subject: Talat Mahmood (G)Oldies [Long]
Organization: NAS, NASA Ames Research Center, Moffett Field, CA
Date: Mon, 6 Apr 92 01:04:53 GMT

  If you aren't interested in Talat Mahmood songs please hit the 'n' key now.


   Hi Talat fans,

      Here are a few of my favorite Talat songs. Enjoy

   Dinesh Prabhu
   (prabhu@amelia.nas.nasa.gov)
------------------------------------------------------------------------------
   Film: Jahan Ara
   Lyrics: Rajinder Krishan
   Music: Madan Mohan

   phir vohi shaam, vohi gham, vohi tanhaa'i he
   dil ko samjhaa ne teri yaad chali aa'i he

   phir tasavvur tere pahloo men biTha jaa'e ga
   phir gaya vaqt ghaDi bhar ko palaT aa'e ga
   dil behel jaa'e ga aakhir ko to saudaa'i he

   jaane ab tujh se mulaaqaat kabhi ho ke na ho
   jo adhoori rahee voh baat kabhi ho ke na ho
   meri manzil teri manzil se bichhaD aa'i he

   phir tere zulf ke rukhsaar ki baaten hon gi
   hijr ki raat magar pyaar ki baaten hon gi
   phir muhabbat men taDap ne ki qasam khaa'i he
-------------------------------------------------------------------------------
   Film: Foot Path
   Lyrics: Sardar Jafri & Majrooh
   Music: Khaiyyam

   shaam-e-gham ki qasam aaj ghamgeen heN ham
   aa bhi jaa aa bhi jaa aaj mere sanam
   dil pareshaaN he raat veeraaN he
   dekh jaa kis tarah aaj tanha heN ham

   chain kaisa jo pahlu meN tu hee naheeN
   maar Daale na dard-e-judaa'i kaheeN
   rut haseeN he to kya chaandni he to kya
   chaandni zulm he aur judaa'i sitam

   ab to aa ja ke ab raat bhi so gayi
   zindagi gham ke sehra meN kho gayi
   DhoonDhti he nazar tu kahaaN he magar
   dekhte dekhte aaya aaNkhoN meN dam
------------------------------------------------------------------------------
   Film: Baradari
   Music: Naushad
   Lyrics: Khumar Barabankvi

   tasveer banaata hooN tasveer naheeN banti
   ik khwaab sa dekha he taabeer naheeN banti
   
   bedard muhabbat ka itna sa he afsaana
   nazaroN se mili nazareN maiN ho gaya deevaana
   ab dil ke behal ne ki tadbeer naheeN banti

   dam bhar ke liye meri dunya meN chale aa'o
   tarti hu'i aankhoN ko phir shakl dikha jaa'o
   mujh se to meri bigDi taqdeer naheeN banti
-------------------------------------------------------------------------------
   Film: Patita
   Music: Shankar-Jaikishan
   Lyrics: Shailendra

   andhe jahaan ke andhe raaste jaayeN to jaayeN kahaaN
   dunya to dunya tu bhi paraaya ham yahaaN na vahaaN

   jeene ki chaahat naheeN mar ke bhi raahat naheeN
   is paar aaNsoo us paar aaheN dil mera bezubaaN
   andhe....
   
   ham ko na ko'i bulaaye na ko'i palkeN bichhaye
   ai gham ke maaroN manzil vaheeN he dam yeh TooTe jahaaN
   andhe....

   aakhaaz ke din tera anjaam tai ho chuka
   jalte rahe heN jalte raheN ge yeh zameeN aasmaaN
   andhe....
-------------------------------------------------------------------------------
   Film: Daag (old - *ring Dilip Kumar)
   Music: Shankar-Jaikishan
   Lyrics: Shailendra

   ai mere dil kaheen aur chal
   gham ki dunya se dil bhar gaya
   DhooNDh le ab ko'i ghar naya

   chal jahaaN gham ke maare na hoN   |
   jhooThi aasha ke taare na hoN      | (2)
   jhooThi aasha ke taare na hoN
   in bahaaroN se kya faa'eda
   jis meN dil ki kali jal gayi
   zakhm phir se hara ho gaya

   chaar aaNsoo ko'i ro diya          |
   pher ke muNh ko'i chal diya        | (2)
   pher ke muNh ko'i chal diya
   luT raha tha kisi ka jahaaN
   dekhti reh gayi yeh zameeN
   chup raha berehem aasmaaN
-------------------------------------------------------------------------------
   Film: Dil-e-Nadan
   Lyrics: Shakeel Badayuni
   Music: Ghulam Mohammad

   zindagi de ne vaale sun
   teri dunya se dil bhar gaya
   maiN yahaaN jeete ji mar gaya

   raat kaTti naheeN din guzartaa naheeN
   zakhm aisa diya he ke bharta naheeN
   aaNkh veeraaN he, dil pareshaaN he, gham ka saamaan he
   jaise jaadu ko'i kar gaya

   bekhata too ne mujh se khushi chheen li
   zinda rakha magar zindagi chheen li
   kar diya dil ka khooN, chup kahaaN tak rahooN, saaf kyooN na kahooN:
   too khushi se meri Dar gaya
------------------------------------------------------------------------------
   Film: Taxi Driver
   Music: S.D.Burman
   Lyrics: Sahir Ludhianvi

   jaayeN to jaayeN kahaaN
   samjhe ga kaun yahaaN
   dard bhare dil ki zubaaN

   maayoosiyoN ka majma he jeene
   kya reh gaya he is zindagi meN
   ruh meN gham dil meN dhu'aaN
   jaayeN...
   
   un ka bhi gham he apna bhi gham he
   ab dil ke bach ne ki ummeed kam he
   ik kashti sau toofaaN
   jaayeN...
-------------------------------------------------------------------------------
   Film: Sujata
   Music: S.D.Burman
   Lyrics: Majrooh Sultanpuri

   jalte heN jis ke liye teri aaNkhoN ke diye
   DhoonDh laya hooN vohi geet maiN tere liye

   dil meN rakh lena ise haathoN se yeh chhooTe na kaheeN
   geet naazuk he mera sheeshe se bhi TooTe na kaheen
   gungunaa'oon ga yehi geet maiN tere liye
   jalte....

   jab talak na yeh tere ras ke bhare honTon se mile
   yooN hi aavaara phire ga yeh teri zulfoN ke tale
   gaaye jaa'ooN ga yehi geet maiN tere liye
   jalte....
-------------------------------------------------------------------------------
   Film: Chhaya
   Music: Salil Chowdhury
   Lyrics: Rajinder Krishan

   aaNsoo samajh ke kyooN mujhe aaNkh se tum ne gira diya
   moti kisi ke pyaar ka miTTi meN kyooN mila diya

   jo na chaman meN khil saka maiN voh ghareeb phool hooN
   jo kuchh bhi hooN bahaar ki chhoTi si ek bhool hooN
   jis ne khila ke khud mujhe, khud hi mujhe bhoola diya
   aaNsoo....
   
   meri khata mu'af maiN bhoole se aa gaya yahaaN
   varna mujhe bhi he khabar mera naheeN he yeh jahaaN
   Doob chala tha neeNd meN achha kiya jaga diya
   aaNsoo...
-------------------------------------------------------------------------------
   Film: Arzoo
   Music: Anil Biswas
   Lyrics: Majrooh Sultanpuri

   ai dil mujhe aisi jagah le chal jahaaN ko'i na ho
   apna paraaya meherbaaN naa-meherbaaN ko'i na ho

   ja kar kaheeN kho jaa'ooN maiN
   neend aaye aur so jaa'ooN maiN
   duniya mujhe DhoonDhe magar mera nishaaN ko'i na ho
   ai dil....

   ulfat ka badla mil gaya
   voh gham luTa voh dil gaya
   chalna he sab se door door ab kaarvaaN ko'i na ho
   ai dil....
-------------------------------------------------------------------------------
   Film: Jahan Ara
   Lyrics: Rajinder Krishan
   Music: Madan Mohan

   tera ghamkhwaar hooN lekin main tujh tak aa naheeN sakta
   main apne naam teri bekasi likhva naheeN sakta

   teri aaNkh ke aaNsoo pi jaa'ooN aisi meri taqdeer kahaaN
   tere gham meN tujh ko behlaa'ooN aisi meri taqdeer kahaaN

   ai kaash jo mil kar rote kuchh dard to halke hote
   bekaar na jaate aaNsoo kuchh daagh jigar ke dhote
   phir ranj na hota itna he tanhaa'i men jitna
   ab jaane yeh rasta gham ka he aur bhi lamba kitna
   haalaat ki uljhan suljhaa'ooN aisi meri taqdeer kahaaN
   teri aaNkh ke aaNsoo pee jaa'ooN

   kya teri zulf ka lehra he ab tak vohi sunehera
   kya ab tak tere dar pe deti heN havaa'eN pehra
   lekin he yeh khaam-o-khayaali teri zulf bani he savaali
   mohtaaj he ek kali ki ik roz thi phooloNvali
   voh zulfeN pareshaaN mehkaa'oon aisi meri taqdeer kahaaN
   teri aankh ke aaNsoo pee jaa'ooN
-------------------------------------------------------------------------------